Imtella' April 11, 2021 Splużjoni waqt li l-vulkan fuq il-gżira ta' St Vincent fil-Karibew qed jiżbroffa wasslet għal qtugħ fil-provista tal-elettriku u ilma. Mas-16,000 resident tal-gżira kellhom jiġu evakwati minn djarhom. Residenti f'Barbados, gżira oħra fil-Karibew li tinsab mal-200 kilometru fil-Lvant ta' St Vincent, ġew imħeġġa biex ma joħorġux minn djarhom. Xjentisti qed iwissu li l-iżbroff tal-vulkan La Soufrière jista jdum għaddej jiem sħaħ u anki ġimgħat.